राजस्व वसूली के लिए इमारतें सीज होंगी
इंफ्रा रिपोर्टर. जोधपुर| नगरनिगम का राजस्व बढ़ाने के लिए पेडिंग प्रकरणों को प्राथमिकता के आधार पर निस्तारण करने के साथ बकाया राशि की वसूली को लेकर अभियान चलाया जाएगा। निगम आयुक्त शिवप्रसाद मदन नकाते ने गुरुवार को अफसरों की बैठक लेकर अब तक हुई वसूली की समीक्षा की। आयुक्त ने लोगों से बकाया यूडी टैक्स जल्द से जल्द जमा करवाने को कहा। टैक्स नहीं चुकाने वाले बकायादारों की निगम संपत्ति सीज करने की कार्यवाही करेगा। आयुक्त ने बताया कि संपत्ति सीज करने के साथ ही उनके खिलाफ दंडात्मक कार्रवाई भी होगी। गुरुवार को निगम की ओर से 12 लाख का यूडी टैक्स वसूला गया।
बकायाप्रकरणों का जल्द निस्तारण हों: मेयर
नगरनिगम में विभिन्न प्रकरणों की पेंडिंग फाइलों को जल्द निस्तारित करने को लेकर गुरूवार को महापौर ओझा ने अधिकारियों की बैठक ली। बैठक में भू उपयोग परिवर्तन, भवन निर्माण, सब डिविजन, संयुक्तीकरण और खांचा भूमि आवंटन के पेंडिंग जल्दी निस्तारित करने को कहा। महापौर ओझा ने बताया कि प्रथम चरण में सभी बकाया प्रकरणों को सूची बद्ध कर लिया गया है और अगले एक महीने में सभी पेंडिंग प्रकरणों को निस्तारित कर दिया जाएगा।
सर्वधर्ममोक्ष धाम के लिए साइट विजिट
निगमक्षेत्र मे सर्वधर्म मोक्ष धाम के लिए स्थान चयन करने को लेकर महापौर ने गुरुवार को साइट विजिट की। महापौर ने बताया कि शहर में सर्व धर्म मोक्ष धाम के लिए स्थान आवंटन किया जाना है। इसके लिए झालामंड स्थित नव दुर्गा कॉलोनी और सूंथला क्षेत्र में साइट विजिट की।
hin_Deva hin_Deva hin_Deva hin_Deva bho_Deva hin_Deva